Document ID: 31995D0531

31995D0531
L 302/37
SLUŽBENI LIST EUROPSKE UNIJE
29.11.1995.
ODLUKA KOMISIJE
od 29. studenoga 1995.
o izmjeni, zbog pristupanja Austrije, Finske i Švedske, Odluke Komisije br. 77/144/EEZ o utvrđivanju standardnih oznaka i pravila koja uređuju prijepis u strojno čitljiv oblik podataka istraživanja nasada određenih vrsta voćaka i o utvrđivanju granica područja proizvodnje za takva istraživanja
(95/531/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Akt o pristupanju Republike Austrije, Republike Finske i Kraljevine Švedske,
uzimajući u obzir Direktivu Vijeća 76/625/EEZ od 20. srpnja 1976. o statističkim istraživanjima koja moraju provesti države članice kako bi se odredio proizvodni potencijal nasada određenih vrsta voćaka (1), kako je zadnje izmijenjena Uredbom Vijeća (EEZ) br. 1057/91 (2), a posebno njezin članak 4. stavke 2. i 4. i članak 9.,
budući da države članice koje elektronički obrađuju svoje statističke podatke moraju dostaviti te podatke Komisiji u strojno čitljivom obliku; budući da su oznake za prijenos statističkih podataka određene u skladu s postupkom utvrđenim u članku 9. Direktive 76/625/EEZ; budući da su te oznake utvrđene Odlukom Komisije br. 77/144/EEZ (3);
budući da se člankom 4. stavkom 2. Direktive 76/625/EEZ predviđa raščlanjivanje podataka skupljenih u okviru tih istraživanja voćaka po proizvodnim područjima; budući da su granice proizvodnih područja također određene u skladu s postupkom utvrđenim u članku 9. iste Direktive, tj. Odlukom Komisije na temelju mišljenja Stalnog odbora za poljoprivrednu statistiku; budući da su oznake za države članice te proizvodna područja i njihove oznake utvrđene u prilozima I. i III. Odluci Komisije br. 77/144/EEZ;
budući da zbog pristupanja Austrije, Finske i Švedske treba izmijeniti priloge I. i III. Odluci Komisije br. 77/144/EEZ;
budući da su mjere predviđene u ovoj Odluci u skladu s mišljenjem Stalnog odbora za poljoprivrednu statistiku,
DONIJELA JE OVU ODLUKU:
Članak 1.
Zbog pristupanja Austrije, Finske i Švedske, prilozi I. (posebne odredbe) i III. Odluci Komisije br. 77/144/EEZ proširuju se od 1. siječnja 1995. u skladu s Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 29. studenoga 1995.

Labels: 12
15
6